УНИВЕРЗИТЕТ У БЕОГРАДУ ПРАВОСЛАВНИ БОГОСЛОВСКИ ФАКУЛТЕТ

Мије Ковачевића 11б, 11060 Београд

ИЗВЕШТАЈ

о избору др Јоване Павловић

у звање

НАУЧНИ САРАДНИК

Београд, октобар 2022. године

Изборном већу

Православног богословског факултета

Универзитета у Београду

***Предмет*:** Извештај Комисије о испуњености услова за избор у звање научног сарадника кандидата Јоване Павловић, доктора класичних наука

На основу одлуке Наставно-научног већа Православног богословског факултета у Београду (број 0104-496/12), од 29. септембра 2022. године, именовани смо за чланове Комисије да, према према Закону о науци и истраживањима („Сл. Гласник РС“ бр. 49/2019)  и Правилнику о стицању истраживачких и научних звања („Сл. Гласник РС“ бр. 159/2020), поднесемо извештај о испуњености услова за избор у звање научног сарадника кандидаткиње Јоване Павловић, доктора класичних наука. На основу увида у достављену документацију, имамо част да Изборном већу поменутог факултета поднесемо следећи

**И З В Е Ш Т А Ј**

**1.ОСНОВНИ БИОГРАФСКИ ПОДАЦИ**

Јована Павловић је рођена 5. октобра 1981. године у Београду. Основну школу и Филолошку гимназију у Београду (Одељење за класичне науке) завршила је као вуковац. Потом је уписала Филозофски факултет Универзитета у Београду (Одељење за класичне науке), где је дипломирала 2009. године са просечном оценом 9. Носилац је више државних и иностраних стипендија. Награђена је као један од 100 најбољих апсолвената Универзитета у Београду (просек 9,7). Такође, завршила је докторске студије на Одељењу за класичне науке Филозофског факултета у Београду са просеком 9,2. Докторску дисертацију под називом *Слово „О светим и часним иконама“: Прилог проучавању историјата грчког текста ињегових српскословенских превода* успешно је одбранила на Филозофском факултету у Београду, 21. децембра 2018. године.

Почевши од 2005. године, подучавала је српском језику припаднике маргинализованих група. У периоду 2008-2009. године радила је као наставник у специјализованој Основној школи ,,Бранко Пешић“ у Земуну, где је завршила и педагошке обуке за специјализовани наставни рад. У распону 2012-2013. године предавала је латински језик у Средњој медицинској школи у Београду. Изабрана је у звање истраживача-сарадника на Православном богословском факултету у Београду 2016. године.

Надаље, у склопу наставног рада у Основној школи ,,Бранко Пешић“ у Земуну реализовала је пројекат *Church World Service*, у периоду 2010-2017. године, благодарећи чему је стекла веома значајно наставно-педагошко радно искуство. Почев од 2009. године, сарађивала је са Старословенистичким семинаром којим руководи професор др Ђорђе Трифуновић на Филолошком факултету у Београду. Штавише, испитујући дубље везе грчке и словенске културе у склопу наведеног семинара, реализовала је свестране огледе на новозаветним и патристичким грчким текстовима. Иако је тренутно запослена у Архиву Српске Православне Цркве, треба напоменути да је др Јована Павловић у међувремену остварила плодотворну сарадњу са угледним, међународним научним и културним институцијама, између којих треба издвојити Француску националну библиотеку, Библиотеку Сан Лоренца у мадридској палати Ел Есцоријал и Апостолску библиотеку Ватикана. Дотичне институције су јој дале право и указале прилику да непосредно проучава расположиве колекције грчких рукописа и самостално објављује своје научне резултате. Поседује знање енглеског језика, а служи се грчким, немачким и руским језиком.

**2.НАУЧНО-ИСТРАЖИВАЧКИ РАД**

Кандидат др Јована Павловић је објавила већи број научних радова из области средњогрчке (патристичке) филологије и славистике, приређујући такође и критичка издања текста из палеографске анализе. Комисија нарочито истиче њен научно-истраживачки рад у области рецепције грчког светоотачког наслеђа у словенској култури и средњогрчкој (библијско-патристичкој) филологији. У прилог томе најпре сведочи тема њене докторске дисертације *Слово „О светим и часним иконама“: Прилог проучавању историјата грчког текста и његових српскословенских превода*, али и већина радова које је објавила управо из назначених области. Штавише, на основу увида у радове др Јоване Павловић, могуће је констатовати да је реч о темељном и особито квалитетном истраживачу у тој области. Следствено, у даљем излагању понудићемо најпре библиографију по хронолошком редоследу и валоризацију научних радова који су релевантни за избор у звање научног сарадника, како бисмо у закључку представили општу оцену њеног свеукупног рада.

* 1. **Библиографија објављених радова**

**М23 (Рад објављен у међународном часопису)**

Јована Павловић (2014): *Јован Јерусалимски или Јован Дамаскин*, Зборник радова Византолошког института у Београду (САНУ), 2014, књ. 51, 7–15.

УДК: 27-732.4-675(093)“07“:271.2-726.1-725

DOI: 10.2298/ZRVI1451007P

<http://www.doiserbia.nb.rs/img/doi/0584-9888/2014/0584-98881451007P.pdf>

**M23** (4 бода)

**М23 (Рад објављен у међународном часопису)**

Jovana Pavlović, Vladimir Vukašinović (2016): *Regula morum et ordinum sacerdotalium: Latin Manuscript Contemporary to the Metropolitan Vinćentije Jovanović Regula morum et ordinum sacerdotalium: Latinski rokopis iz dobe metropolitan Vinćentija Jovanovićа*, Bogoslovni vestnik – Glasilo Teološke fakultete v Ljubljani, letnik 76, (2016), 129–143.

**М23** (4 бода)

**М24 (Рад објављен у националном часопису међународног значаја)**

Јована Вуковић (2014): *Сложенице у српскословенском преводу из XIV века расправе Григорија Ниског*, Прилози за књижевност, језик, историју и фолклор, књ. LXXVIII, 83–100.

ISSN: 0350-6673

DOI: 10.2298/PKJIF1278083V

УДК 811.14:811.163.41:27

<http://www.doiserbia.nb.rs/img/doi/0350-6673/2012/0350-66731278083>

**М24** (4 бода)

**М34 (Саопштење са међународног скупа штампано у изводу)**

Jovana Pavlović 2016: *Iconophile Florilegia and Diplomatic Correspondence: Adversus Constantinum Caballinum Text Tradition*, 23rd International Congress of Byzantine Studies, Belgrade, Програм конгреса, стр. 870.

**M34** (0,5 бодова)

**М34 (Саопштење са међународног скупа штампано у изводу)**

Jovana Pavlović 2016: *Dating Νουθεσία γέροντος and Boris Melioranskij Theory Revalidation*, 23rd International Congress of Byzantine Studies, Belgrade, Програм конгреса, стр. 875.

**M34** (0,5 бодова)

**М45 (Поглавље у монографији националног значаја М42)**

Vujadin Vuković, Jovana Pavlović, Tamara Turković, Aleksa Turković (2016): *Statistika u interdisciplinarnim istraživanjima*. Монографија. Београд.

ISBN 978-86-911481-3-3

COBISS.SR-ID 227032588

**М45** (1,5 бодова)

**М64 (Саопштење са скупа националног значаја штампано у изводу)**

Јована Павловић (2015): *О реконструкцијама несачуваних византијских изворника на основу српскословенских превода*, Усмено саопштење изложено на Трећој седници Шесте националне конференције византолога (Изазови савремене византологије). Програм Шесте националне конференције византолога, стр. 8.

**М64** (0,5 бодова)

**М64 (Саопштење са скупа националног значаја штампано у изводу)**

Јована Павловић (2015): *Похвално слово Светог Теодора Студите ,,О светом и животворном крсту“. О византијском извору и његовом српскословенском преводу*, Усмено саопштење изложено на Другој седници Шесте националне конференције византолога (Византолошке теме). Програм Шесте националне конференције византолога, стр. 11.

**М64** (0,5 бодова)

**М69 (Критичко издање дела)**

Радован Пилиповић, Нада Петровић и Јована Павловић 2020: Ненад В. Петровић, *Дневник 1944–2009*, том I, Београд: Архив Српске Православне Цркве (с предговором)

**M69** (6 бодова)

**М69 (Критичко издање дела)**

Радован Пилиповић, Нада Петровић и Јована Павловић 2020: Ненад В. Петровић, *Дневник 1944–2009*, том II, Београд: Архив Српске Православне Цркве (с предговором)

**M69** (6 бодова)

**М70 (Одбрањена докторска дисертација)**

Дисертација под насловом: *Слово „О светим и часним иконама“: Прилог проучавању историјата грчког текста и његових српскословенских превода*, одбрањена је на Филозофском факултету Универзитета у Београду, 21. децембра 2018. године.

**М70** (6 бодова)

* 1. **Преглед и оцена радова**

**М23 (Рад објављен у међународном часопису)**

* + 1. Јована Павловић (2014): *Јован Јерусалимски или Јован Дамаскин*, Зборник радова Византолошког института у Београду (САНУ), 2014, књ. 51, 7–15.

Детаљном језичком анализом проверавала се основаност претпоставке да је монах Јован Јерусалимски, представник тројице источних Патријарха на VII Васељенском сабору, написао иконофилску беседу *Против Константина Кабалина*, погрешно приписану Светом Јовану Дамаскину у већини изворних преписа (Reg. 1829, Bodl. 274 и Caesar. 144). Стилска сличност говора Јована Јерусалимског на VII Васељенском сабору и беседе *Против Константина Кабалина* могла би да укаже да се ради о истој личности, то јест аутору поменутих дела.

**М24 (Рад објављен у националном часопису међународног значаја)**

* + 1. Јована Вуковић (2014): *Сложенице у српскословенском преводу из XIV века расправе Григорија Ниског*, Прилози за књижевност, језик, историју и фолклор, књ. LXXVIII, 83–100.

У раду се анализира корпус сложеница у српскословенском преводу расправе *О стварању човека* Светог Григорија Нисијског из XIV века и њихов однос према сложеницама у грчком изворнику. Сачињен је и двојезични алфабетски регистар разврстан према начину превода сложеница (сложеницом, с више речи, простом речју) и проширен за групу простих речи из извора које су преведене сложеницом. На основу изложене грађе изведени су закључци да је већина грчких сложеница схваћена као јединство две речи и преведена према начелу реч за реч, потом да превод не избегава синониме али не прати изворну синонимију, те да се при превођењу грчких сложеница претежно користи српска лексика, као и да је преводилац према грчком обрасцу стварао бројне сложенице које вероватно до тада нису имале одговарајуће српскословенске вредности.

**М64 (Саопштење са скупа националног значаја штампано у изводу)**

* + 1. Јована Павловић (2015): *О реконструкцијама несачуваних византијских изворника на основу српскословенских превода*, Усмено саопштење изложено на Трећој седници Шесте националне конференције византолога (Изазови савремене византологије). Програм Шесте националне конференције византолога, 8.

У усменом саопштењу се разматра могућност и спроводи методологија реконструисања несачуваних грчких изворника на основу српскословенских превода.

**М64 (Саопштење са скупа националног значаја штампано у изводу)**

* + 1. Јована Павловић (2015): *Похвално слово Светог Теодора Студите ,,О светом и животворном крсту“. О византијском извору и његовом српскословенском преводу*, Усмено саопштење изложено на Другој седници Шесте националне конференције византолога (Византолошке теме). Програм Шесте националне конференције византолога, 11.

У усменом саопштењу се анализира однос српскословенских превода похвалног слова Светог Теодора Студита *О светом и животворном крсту* према грчком тексту и издвајају упечатљиве грчко-српскословенске паралеле.

**М23 (Рад објављен у међународном часопису)**

* + 1. Jovana Pavlović, Vladimir Vukašinović (2016): *Regula morum et ordinum sacerdotalium: Latin Manuscript Contemporary to the Metropolitan Vinćentije Jovanović Regula morum et ordinum sacerdotalium: Latinski rokopis iz dobe metropolitan Vinćentija Jovanović*, Bogoslovni vestnik – Glasilo Teološke fakultete v Ljubljani, letnik 76, (2016), 129–143.

Аутори у овоме раду истражују утицај црквено-правног документа *Regula morum et ordinum sacerdotalium* из 1732. године на духовни живот у Архиепископији београдско-карловачкој. Текстолошке и палеографске анализе пружају доказе да је латински рукопис заправо препис несачуваног оригинала. Четрдесет дисциплинских правила уређују различите аспекте парохијског живота и делатности клира поменуте Архиепископије, представљајући драгоцен допринос проучавању историје Српске Православне Цркве. У раду је објављено и прво критичко издање латинског текста са уводним напоменама.

**М34 (Саопштење са међународног скупа штампано у изводу)**

* + 1. Jovana Pavlović 2016: *Iconophile Florilegia and Diplomatic Correspondence: Adversus Constantinum Caballinum Text Tradition*, 23rd International Congress of Byzantine Studies, Belgrade, Програм конгреса, 870.

У усменом саопштењу на енглеском језику изложени су резултати палеографских и текстолошких анализа текста *Adversus Constantinum Caballinum*, а који су последица проучавања поменутог списа на кодиколошкој равни.

**М34 (Саопштење са међународног скупа штампано у изводу)**

* + 1. Jovana Pavlović 2016: *Dating Νουθεσία γέροντος and Boris Melioranskij Theory Revalidation*, 23rd International Congress of Byzantine Studies, Belgrade, Програм конгреса, 875.

У усменом саопштењу на енглеском језику истражује се проблем датирања извора *Поуке старца о светим иконама* (Νουθεσία γέροντος), чиме бива остварен допринос потпунијем разумевању токова грчке иконофилске теолошке књижевности VIII века.

**М45 (Поглавље у монографији националног значаја М42)**

* + 1. Vujadin Vuković, Jovana Pavlović, Tamara Turković, Aleksa Turković (2016): *Statistika u interdisciplinarnim istraživanjima*. Монографија. Београд.

Пошто је статистика мултидисциплинарна наука, у три самостална поглавља кандидата у оквиру наведене монографије приказана је могућност примене различитих статистичких метода у хуманистичким наукама, уз практичне примере за израчунавање различитих статистичких параметара.

**М69 (Критичко издање дела)**

* + 1. Радован Пилиповић, Нада Петровић и Јована Павловић 2020: Ненад В. Петровић, *Дневник 1944–2009*, том I, Београд: Архив Српске Православне Цркве (с предговором)

Први том Дневника, којег Ненад Петровић понекад назива и Ратним, односно Ратничким дневником, доноси забелешке из периода његове емиграције од октобра 1944. године до децембра 1949. године. Овом приликом урађена је лектура и коректура целокупног дневничког текста, установљени су принципи његовог објављивања и написан је предговор Првом тому.

**М69 (Критичко издање дела)**

* + 1. Радован Пилиповић, Нада Петровић и Јована Павловић 2020: Ненад В. Петровић, *Дневник 1944–2009*, том II, Београд: Архив Српске Православне Цркве (с предговором)

Друга књига ,,Дневника“ Ненада Петровића обухвата период после 21. новембра 1948. године. Под окриљем Српске Православне Цркве град Лондон постаје за православне Србе културно, уметничко и духовно седиште, у којем је настављено стваралаштво и политичка активност под паролом ,,за Краља и Отаџбину“. Попут издања првога тома, и овом приликом је урађена лектура и коректура целокупног текста другога дела дневника, установљени су принципи његовог објављивања и написан је предговор Другом тому.

**М70 (Одбрањена докторска дисертација)**

* + 1. Докторска дисертација *Слово „О светим и часним иконама“: Прилог проучавању историјата грчког текста и његових српскословенских превода* одбрањена је на Филозофском факултету Универзитета у Београду, 21. децембра 2018. године.

Докторска дисертација *Слово ,,О светим и часним иконама“: Прилог проучавању историјата грчког текста и његових српскословенских превода* заснована је на палеографској, текстолошкој и књижевноисторијској анализи средњогрчких и српскословенских споменика из периода од IX до XVII века. Основни циљ ове тезе очитовао се у томе да се путем измене застарелих метода у анализи расположивог корпуса начини што прецизнија реконструкција историјата овог иконофилског извора из VIII века, погрешно приписаног Светом Јовану Дамаскину. Ревизијом текстолошких анализа Бориса Михајловича Мелиоранског, прецизније сагледавањем обимне филолошке грађе из књижевноисторијске перспективе, оповргнута је теорија из 1901. године да је аутор беседе, по свој прилици, јерусалимски синђел Јован, прерађивао одломке из извора ,,Поуке старца о светим иконама“ (Νουθεσία γέροντος). Уместо тога, анализом садржаја указано је на беседу као на предање ,,отвореног типа“ које стоји у вези са Синодиком Православља и другим црквено-правним документима, актуалним у доба политичког зближавања трију древних патријаршија Истока и старога Рима. Наша кандидаткиња изводи претпоставку да је ауторски запис ,,О светим и часним иконама“ осведочен у преписима Vat. gr. 1652 и Synod. gr. 293, настао око 768. године, док анализе специфичних цитата откривају његову оријенталну провенијенцију. Старије предање (МПТ 522, Synod. gr. 265, Synod. gr. 413, Synod. gr. 293, Auct. T. 3. 12, Marc. gr. Z 575, Paris. gr. 900, Paris. gr. 1115, Mt. Sinai 1699 и Vat. gr. 1652) било је пренето с источних рубова Медитерана у Рим и развијало се нагло, у периоду између 768. и 775. године, што се поклапа са иконоборачком кризом и политичким удаљавањем Константина V од франачког краља и римског папе.

Друга глава дисертације започиње палеографским описом четири зборника ,,Златоуст“, у којима се чувају српскословенски преписи ,,О светим и часним иконама“. Најпре је палеографски проучен зборник из 1380. године, који се под насловом ,,Беседе Златоустове и других“ и под бројем 62 може наћи у Српској академији наука и уметности. Анализом садржаја указано је на његову генетску блискост са зборником ,,Златоуст“ из XVI века, који је у збирци Јернеја Копитара означен бројем 5. Претпостављајући да су преписи Копитар 5 и САНУ 62 такође генетски блиски, ове кодиколошке анализе су постале полазиште за текстолошке огледе у следећем поглављу. Кандидаткиња је филигранолошким испитивањима приближила поменути зборник Српске академије наука и уметности дечанској групи рукописа, Требнику бр. 69 и зборнику Добротољубије бр. 82. Трећи српскословенски препис ,,О светим и часним иконама“ чува се у Берлинској краљевској академији у склопу зборника ,,Златоуст“ из средине XVI века и доступан је на микрофилму Археографског одељења Народне библиотеке Србије под сигнатуром Wuk 44. У његовом правопису запажена је употреба великог и малог јуса, старословенизми и архаично бележење групе ља.

У следећем поглављу дисертације истраживачка пажња је усредсређена на однос четири српскословенска преписа ,,О светим и часним иконама“ према грчком изворнику. Утврђено је да су преводиоци ишли за несачуваним егземпларима који припадају најмлађем грчком предању слова ,,О светим и часним иконама“. Кандидаткиња је дошла до закључка да преписи САНУ 62, Копитар 5 и ХАЗУ 738 иду за дословним преводима, за које процењује да су настали у XIII веку. С друге стране, семантичке анализе и огледи на редоследу речи недвосмислено су показали да препис Wuk 44 изоловано сведочи о дословном предању ,,О светим и часним иконама“. Уместо закључка, дат је регистар беседа у поменутим рукописним кодексима ,,Златоуст“.

**3.ОЦЕНА ИСПУЊЕНОСТИ ЗАКОНСКИХ УСЛОВА И КРИТЕРИЈУМА ЗА ИЗБОР У ПРЕДЛОЖЕНО НАУЧНО ЗВАЊЕ**

Према правилнику о стицању истраживачких и научних звања објављеном у ,,Службеном гласнику РС“, број 159 од 30. децембра 2020, кандидат Јована Павловић је остварила неопходне услове за стицање звања научни сарадник, јер је сходно квантификацији индивидуалних истраживачких резултата испунила минималне услове у одговарајућим категоријама (минимум 16 бодова) и исте надишла, остваривши чак **33,5** бодова.

1. **Објављени радови из категорије М20 (M23 + M24 + M23), радови објављени у научним часописима међународног значаја; научна критика; уређивање часописа**. Укупан број бодова **12**.

Јована Павловић (2014): *Јован Јерусалимски или Јован Дамаскин*, Зборник радова Византолошког института у Београду (САНУ), 2014, књ. 51, 7–15.

[**M23 – 4 бода**]

Јована Вуковић (2014): *Сложенице у српскословенскомпреводуиз XIV века расправе Григорија Ниског*, Прилози за књижевност, језик, историју и фолклор, књ. LXXVIII, 83–100. [**M24 – 4 бода**]

Jovana Pavlović, Vladimir Vukašinović (2016): *Regula morum et ordinum sacerdotalium: Latin Manuscript Contemporary to the Metropolitan Vinćentije Jovanović Regula morum et ordinum sacerdotalium: Latinski rokopis iz dobe metropolita Vinćentija Jovanovićа*, Bogoslovni vestnik – Glasilo Teološke fakultete v Ljubljani, letnik 76, (2016), 129–143. [**М23 – 4 бода**]

1. **Зборници међународних скупова категорије М30 (М34 + М34)**. Укупан број бодова **1**.

Jovana Pavlović 2016: *Iconophile Florilegia and Diplomatic Correspondence: Adversus Constantinum Caballinum Text Tradition*, 23rd International Congress of Byzantine Studies, Belgrade, Програм конгреса, 870. [**M34 – 0,5 бодова**]

Jovana Pavlović 2016: *Dating Νουθεσία γέροντος and Boris Melioranskij Theory Revalidation*, 23rd International Congress of Byzantine Studies, Belgrade, Програм конгреса, 875. [**M34 – 0,5 бодова**]

1. **Монографије националног значаја категорије М40 (М45)**. Укупан број бодова **1.5**

Vujadin Vuković, Jovana Pavlović, Tamara Turković, Aleksa Turković (2016): *Statistika u interdisciplinarnim istraživanjima*. Монографија. Београд.

[**M45 – 1,5 бодова**]

1. **Предавања по позиву на скуповима националног значаја М60/критичко издање дела (М64 + М64 + М69 + М69)**. Укупан број бодова **13**.

Јована Павловић (2015): *О реконструкцијама несачуваних византијских изворника на основу српскословенских превода*, Усмено саопштење изложено на Трећој седници Шесте националне конференције византолога (Изазови савремене византологије). Програм Шесте националне конференције византолога, 8. [**M64 – 0,5 бодова**]

Јована Павловић (2015): *Похвално слово Светог Теодора Студите ,,О светом и животворном крсту“. О византијском извору и његовом српскословенском преводу*, Усмено саопштење изложено на Другој седници Шесте националне конференције византолога (Византолошке теме). Програм Шесте националне конференције византолога, 11. [**M64 – 0,5 бодова**]

Радован Пилиповић, Нада Петровић и Јована Павловић 2020: Ненад В. Петровић, Дневник 1944–2009, том I, Београд: Архив Српске Православне Цркве (с предговором).[**M69 – 6 бодова**]

Радован Пилиповић, Нада Петровић и Јована Павловић 2020: Ненад В. Петровић, Дневник 1944–2009, том II, Београд: Архив Српске Православне Цркве (с предговором). [**M69 – 6 бодова**]

1. **Одбрањена докторска дисертација** **М70**. Укупан број бодова **6**.

Докторска дисертација *Слово „О светим и часним иконама“: Прилог проучавању историјата грчког текста и његових српскословенских превода*, одбрањена је на Филозофском факултету Универзитета у Београду, 21. децембра 2018. године. [**M70 – 6 бодова**]

**4.КВАНТИТАТИВНА ОЦЕНА ИНДИВИДУАЛНИХ НАУЧНИХ РЕЗУЛТАТА**

М 23 – 2 x 4 = 8

М 24 – 1 x 4 = 4

М 34 – 2 x 0,5 = 1

М 45 – 1 x 1,5 = 1,5

M 64 – 2 x 0,5 = 1

М 69 – 2 х 6 = 12

M 70 = 6

Кандидаткиња укупно има **33,5** бодова од минимум **16** бодова као коначног збира минималних квантитативних индивидуалних научних резултата за стицање појединачних научних звања. Такође, објављени радови обухватају захтеване М категорије.

# 5.КВАЛИТАТИВНА ОЦЕНА НАУЧНОГ ДОПРИНОСА

Кандидат др Јована Павловић се путем научноистраживачког рада недвосмислено афирмисала у научној и стручној јавности као самосталан и иновативан истраживач на пољу компаративног проучавања богословског рукописног наслеђа на грчком и словенском језику библијске, новозаветне и патролошке провенијенције, и то пре свега кроз призму текстологије и филологије. Њена истраживања су компетентна, методолошки утемељена и задовољавају устаљене академске стандарде. Радови и академска биографија кандидаткиње отварају перспективу за остварење бројних пројектних активности у будућности.

**6.МИШЉЕЊЕ И ПРЕДЛОГ КОМИСИЈЕ**

Пошто је пажљиво прегледала и упоредила приспели конкурсни материјал, Комисија је констатовала да др Јована Павловић поседује неопходан степен научних и стручних квалификација за избор у звање научног сарадника. Кандидат испуњава све законске услове за избор у звање научног сарадника и то: завршене докторске студије и објављене научне радове у релевантним научним часописима и зборницима, као и монографске публикације. На основу свега изложеног, Комисија једнодушно и недвосмислено закључује да су се стекли сви законски услови да се др Јована Павловић, досадашњи истраживач-сарадник Православног богословског факултета у Београду, предложи за избор у звање научног сарадника и са особитим поштовањем обраћа се Изборном већу Православног богословског факултета Универзитета у Београду са предлогом **да прихвати Извештај Комисије и утврди предлог за доношење одлуке о избору др Јоване Павловић у звање научни сарадник**, без заснивања радног односа, те исти упути надлежном Матичном научном одбору ради доношења одлуке.

У Београду,

13. октобра 2022. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Србољуб Убипариповић,

ванредни професор Православног богословског факултета

Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Милосав Вешовић,

доцент Православног богословског факултета

Универзитета у Београду

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Ксенија Кончаревић,

редовни професор Филолошког факултета

Универзитета у Београду